প্রত্যক্ষভাবে আইন তৈরি ও পরোক্ষভাবে নির্বাহী ক্ষমতা ধারণ করার কারণে, সংসদীয় সরকার ব্যবস্থায় সংসদ হয়ে ওঠে একটি স্বৈরতান্ত্রিক প্রতিষ্ঠান এবং প্রধানমন্ত্রী হয়ে উঠেন এক স্বৈরশাসক। আর, এই ব্যবস্থায় জাতীয় সংসদ বাস্তবে পেশাদার রাজনীতিকদের দেশসেবার প্রতিষ্ঠান হওয়ার চেয়ে বিত্তবানদের রাজনৈতিক ক্ষমতা অর্জনের প্রতিষ্ঠান হয়ে ওঠে। এমনকি প্রধানমন্ত্রী চাইলেও তাদেরকে এড়াতে পারেন না, কারণ তাদের সমর্থনের ওপরই তার প্রধানমন্ত্রী হিসেবে টিকে থাকা নির্ভর করে।